MÓRÁGY KÖZSÉG ÖNKORMÁNYZATA
Képviselő-testülete

Szám: Mo/1-10/2026.

J E G Y Z Ő K Ö N Y V

Készült: Mórágy Község Önkormányzat Képviselő-testületének 2026. augusztus 3-án 9.00 órakor a Községházán megtartott rendes nyílt ülésén.

Jelen vannak: Glöckner Henrik polgármester, Berde Béla, Illés Béla és Mezei Balázs képviselők (4 fő)

Igazoltan távol: Horváth Dániel képviselő

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 4 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:
[bookmark: _Hlk187156100]
[bookmark: _Hlk150239288]1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (45. sz. előterjesztés)
Előterjesztő: Glöckner Henrik polgármester

[bookmark: _Hlk203996451]2. Döntés a 2026. évi beiskolázási támogatásokról (46. sz. előterjesztés)
Előterjesztő: Glöckner Henrik polgármester

3. Tájékoztatás a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2025. évi pénzügyi elszámolásáról (47. sz. előterjesztés)
Előterjesztő: Glöckner Henrik polgármester

4. Az alpolgármester költségtérítéséről szóló 86/2024.(X.4.) határozat felülvizsgálata (48. sz. előterjesztés)
Előterjesztő: Glöckner Henrik polgármester

5. Egyebek



Napirendi pontok tárgyalása:

[bookmark: _Hlk205406451][bookmark: _Hlk199331433]1. Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról (45. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő megkérdezi, hogy a vállalkozókkal történt egyeztetéseknek mi volt a témája?

Glöckner Henrik polgármester elmondja, hogy a Kossuth utca karbantartásáról, az Orvosi rendelő tető karbantartásáról, valamint a Kultúrház udvari lábazatának és lépcsőjének karbantartásáról tárgyalt. A mórágyi német tánccsoport 50 éves jubileumi ünnepségét szeretné a Kultúrházban megtartani, ehhez méltó körülmények kellenek, ezért esett szó a Kultúr karbantartási munkálatainak elvégzéséről. A felmérés folyamatban van mindhárom esetben.

Illés Béla képviselő megkérdezi, hogy az Orvosi rendelőnél az egész tetőt cserélni kell?

Glöckner Henrik polgármester elmondja, hogy egyenlőre a bejárat fölött a léceket kell cserélni, a meglévő cserepek visszakerülnek. Bízunk benne, hogy a cserepek nem törnek el, mert ezt a típust már nem gyártják.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatot hozta:

69/2026.(VIII.3.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő-testülete a 49-58/2026.(V.19.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja. 

2. Döntés a 2026. évi beiskolázási támogatásokról (46. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatot hozta:

70/2026.(VIII.3.) Képviselő-testületi határozat
a beiskolázási támogatásról

Mórágy Község Önkormányzata Képviselő-testülete 2026. évben beiskolázási támogatást állapít meg a mórágyi állandó lakóhellyel rendelkező gyermekek részére a gyermekvédelem helyi szabályozásáról szóló 4/2017.(II.14.) rendelet 4.§ (2) bekezdésben foglaltak alapján:

a) az általános iskolások részére 10 000 Ft/fő támogatást 
b) középfokú iskolai végzettséget nappali tagozaton szerző gyermekek részére 18 000 Ft/fő támogatást, 
c) a felsőoktatásban résztvevők részére 22 000 Ft/fő támogatást nyújt, ha a hallgató az első diplomáját szerzi meg és nappali tagozaton tanul
d) az óvodások részére 3 000 Ft/fő támogatást ad, az óvoda részére történő átutalással.

A beiskolázási támogatás a szülő nyilatkozatának figyelembevételével történik, kifizetését 2026. augusztus 17. határidővel határozza meg.

Felelős: Glöckner Henrik polgármester
Határidő: 2025. augusztus 17. 
Határozattal értesítendő: Bonyhádi Közös Önkormányzati Hivatal Mórágyi Kirendeltsége gazdálkodási főelőadója

3. Tájékoztatás a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2025. évi pénzügyi elszámolásáról (47. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 0 tartózkodással a következő határozatot hozta:

71/2026.(VIII.3.) Képviselő-testületi határozat
a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2025. évi pénzügyi elszámolásáról

Mórágy Község Önkormányzata Képviselő-testülete a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2025. évi pénzügyi teljesülésről szóló tájékoztatót - az egyes feladatok ellátásáról szóló társulási megállapodás alapján – az előterjesztés melléklete szerinti tartalommal tudomásul veszi. 

Határidő: azonnal
Felelős: Tenczlingerné Füle Mária jegyzői megbízott (a határozat megküldéséért)
Határozatról értesül: Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás

4. Az alpolgármester költségtérítéséről szóló 86/2024.(X.4.) határozat felülvizsgálata (48. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő elmondja, hogy amennyiben a költségvetés engedi próbáljuk meg kompenzálni a kiesett költségtérítést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 3 igen szavazattal, 0 nem szavazattal, 1 tartózkodással a következő határozatot hozta:

72/2026.(VIII.3.) Képviselő-testületi határozat
az alpolgármester költségtérítéséről

Mórágy Község Önkormányzata Képviselő-testülete úgy határozott, hogy az alpolgármester költségtérítésének megállapításáról szóló 86/2024. (X.4.) számú határozatát 2026. július 1. napjával hatályon kívül helyezi. 

Felelős: Glöckner Henrik polgármester
Határidő: azonnal

5. Egyebek

- Mórágyi Általános Iskola levele
Glöckner Henrik polgármester felolvassa az iskolától érkezett levelet, melyben az Igazgató Asszony megköszöni az Önkormányzatnak a tanévben nyújtott segítséget, különösen a diákok szállításában. A polgármester elmondja, hogy az Iskola és az Önkormányzat is többször fordult levéllel a Volánbuszhoz/MÁV-hoz a délutáni buszmenetrenddel kapcsolatban. Az Iskola kapott választ, melyben elmondták, hogy dolgoznak a probléma megoldásán, elképzelhető, hogy a délutáni Bonyhádról induló busz nem csak Kismórágyig fog közlekedni, hanem Bátaszékig. Ha ez megvalósulna, akkor megoldódna a bátaszéki diákok szállításának kérdése. A polgármester továbbá elmondja, hogy az Iskola a vizesblokkját szeretné felújítani, segít nekik vállalkozót keresni, a költségek a Tankerületet fogják terhelni. 

Lieszkovszky Károlyné a Mórágy Német Nemzetiségi Önkormányzat elnöke elmondja, hogy ők is hasonló levelet kaptak az Iskolától, úgy gondolja, hogy nagyon figyelmesek.

Glöckner Henrik polgármester elmondja, hogy mindkét beadott Magyar Falu pályázatunk pozitív elbírálásban részesült, a döntési lista már meg van, várjuk a támogatói okiratokat.
Illés Béla képviselő elmondja, hogy pályázaton 30 millió forintot nyert a Mórágy SE, amelyből pályafelújítás valósul meg: felső réteg cseréjével, öntözési célú becsövezéssel, vetett fűréteggel. A locsolást a hálózatról kell majd megoldani, ennek van további beruházási költsége, a vízdíj kifizetése komoly probléma elé fogja állítani az Egyesületet, emiatt elképzelhető, hogy az Önkormányzattól kell pénzforrást kérnünk, de megpróbáljuk megoldani.

Berde Béla alpolgármester elmondja, hogy szeretné megköszönni a Gránit Fesztiválra készíttetett emlékplaketteket.

[bookmark: _GoBack]Mezei Balázs képviselő elmondja, hogy úgy gondolja, jól sikerült a hétvégi rendezvény, Berde Bélát külön köszönet illeti a pénteki program megszervezéséért.

Glöckner Henrik polgármester megköszöni a szervezők, valamint a közmunkások és önkormányzati dolgozók munkáját. Azt gondolta, hogy kevesebben lesznek a nagy meleg miatt. Köszönet illeti a civil szervezeteket is.

Lieszkovszky Károlyné a Mórágy Német Nemzetiségi Önkormányzat elnöke szeretné megköszönni a Jónás Balázsék munkáját, mindenben rendelkezésre álltak, segítettek.


A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 9 óra 45 perckor bezárja.



Kmft.



Glöckner Henrik 					    Filczinger Ágnes
  	   polgármester						jegyző
1

